വാക്സിനെടുക്കുന്നവര് കൊവിഡ് പരിശോധന നടത്തണമെന്ന കളക്ടറുടെ ഉത്തരവ് അന്തിമ തീരുമാനം ഇന്ന് കളക്ടറുടെ തീരുമാനം അപ്രായോഗികം എന്ന് ഡിഎംഒയുടെ നിലപാട് കണ്ണൂര്: ജില്ലയില് ആദ്യ ഡോസ് വാക്സിനെടുക്കുന്നവര് കൊവിഡ് പരിശോധന നടത്തണമെന്ന കളക്ടറുടെ ഉത്തരവ് പുനഃപരിശോധിക്കുമോ എന്നതിന് അന്തിമ തീരുമാനം ഇന്ന്. തീരുമാനം നാളെ മുതല് നടപ്പാക്കാനിരിക്കെ പൊതുജനങ്ങള്ക്കിടയില് കടുത്ത അമര്ഷം പുകയുന്നുണ്ട്. ഉത്തരവ് നടപ്പാക്കരുതെന്ന് കണ്ണൂര് ജില്ലാ പഞ്ചായത്ത് പ്രസിഡന്റ് പി പി ദിവ്യ പരസ്യമായി ആവശ്യപ്പെട്ടു. കളക്ടറുടെ തീരുമാനം അപ്രായോഗികം എന്നാണ് ഡിഎംഒയുടെയും നിലപാട്. വാക്സീന് കേന്ദ്രത്തില് തന്നെ ആന്റിജന് ടെസ്റ്റ് നടത്താനുള്ള സൗകര്യം ഒരുക്കും എന്ന പ്രഖ്യാപനം നടപ്പാക്കാനുള്ള ആരോഗ്യപ്രവര്ത്തകരോ അടിസ്ഥാന സൗകര്യങ്ങളോ നിലവിലില്ല. ഇന്ന് ചേരുന്ന അവലോകന യോഗത്തില് ഉത്തരവ് പിന്വലിക്കാനുള്ള സാധ്യതയുണ്ട്. എന്നാല് ഉത്തരവിനെ ആരോഗ്യമന്ത്രി തള്ളിപ്പറയാത്തത് കളക്ടര്ക്ക് പിടിവള്ളിയാണ്. കാസര്കോട് തീരുമാനം ഇന്നലെ മുതല് നടപ്പാക്കി തുടങ്ങിയെങ്കിലും വലിയ പ്രതിഷേധം ഉയര്ന്നുവന്നിട്ടില്ല. പക്ഷേ നാട്ടുകാരെ ആകെ ബുദ്ധിമുട്ടിക്കുന്ന നടപടിയാണിതെന്നാണ് ഈ രണ്ട് ജില്ലകളിലെയും പൊതുവികാരം.